# Carles Climent de Borbó

Carles Climent Antoni de Pàdua de Borbó i de Borbó-Parma (San Lorenzo de El Escorial, 19 de setembre de 1771 - El Pardo, 7 de març de 1774) va ser un infant d'Espanya, primogènit de Carles IV i Maria Lluïsa de Parma, mort durant la infància.
Va néixer a San Lorenzo de El Escorial el 19 de setembre de 1771. Va ser el fill primogènit de Carles IV d'Espanya i de la seva esposa, Maria Lluïsa de Borbó-Parma, llavors encara prínceps d'Astúries. El part el va atendre el cirurgià de cambra Pedro Brunel. Va rebre el baptisme a la pila de Sant Domènec de Guzmán i en va ser padrí el papa Climent XIV. A més, el mateix va rebre la distinció de cavaller de l'orde del Toisó d'Or.
El seu naixement va ser un gran esdeveniment, amb motiu del qual es van fer medalles commemoratives, gravats, poesies, com l'Égloga genetlíaca al feliz nacimiento del infante Carlos Clemente de José Viera, i pintures, com la Presentació o Al·legoria del naixement de l'Infant Carles Climent (1772) de Gregorio Ferro.
Durant la seva breu vida va ser atès per les nodrisses Josefa López Villaseñor, Eugenia de la Puente i Eusebia Ximénez. Amb tot, l'infant va morir prematurament a El Pardo el 7 de març de 1774. El seu cos va ser traslladat al monestir d'El Escorial el 9 de març i reposa al Panteó d'Infants.

## Referències

* ↑ Robles do Campo, Carlos «Los infantes de España bajo la Ley Sálica». Anales de la Real Academia Matritense de Heráldica y Genealogía, vol. 10, 2007, pàg. 329. Arxivat de l'original el 2022-10-05 [Consulta: 25 gener 2022].
* ↑ Quevedo, José. Historia del Real Monasterio de San Lorenzo, llamado comúnmente del Escorial, desde su origen y fundación hasta fin del año de 1848 (en castellà). Madrid: Establecimiento Tipográfico de Mellado, 1849, p. 369.
* ↑ Rodríguez, Manuel. Retratos de los reyes de España desde Atanarico hasta nuestro católico monarca Don Carlos III (en castellà). vol. 3-4. Madrid: Lorenzo de San Martín, 1790, p. 433.
* 1 2 Quintana Bermúdez de la Puente, Covadonga de. «Carlos Clemente Antonio de Padua de Borbón y Borbón» (en castellà). Diccionario biográfico electrónico. Reial Acadèmia de la Història. [Consulta: 26 gener 2022].
* ↑ Pinedo y Salazar, Julián de. Historia de la insigne Orden del Toyson de Oro (en castellà). vol. 1. Madrid: Imprenta Real, 1787, p. 555.
* ↑ Maier Allende, Jorge. Noticias de antigüedades de las Actes de Sesiones de la Real Academia de la Historia (1738-1791) (en castellà). Madrid: Reial Acadèmia de la Història, 2011, p. 305.
* ↑ Sambricio, Carlos. «Fiestas en Madrid durante el reinado de Carlos III». A: Carlos III, Alcalde Madrid (en castellà). Madrid: Ajuntament de Madrid, 1988, p. 612-613.
* ↑ Viera y Clavijo, José. Descripción de La Gomera (en castellà). Santa Cruz de Tenerife i Las Palmas de Gran Canaria: Ediciones Idea, 2007, p. 45.
* ↑ «Presentación del Infante Carlos Clemente» (en castellà). Biblioteca Digital Memoria de Madrid. [Consulta: 25 gener 2022].
* ↑ «Alegoría del nacimiento del Infante Carlos Clemente» (en castellà). Reial Acadèmia de Belles Arts de Sant Ferran. [Consulta: 25 gener 2022].
* ↑ Balaguer, Víctor. Los frailes y sus conventos: su historia, su descripción, sus tradiciones, sus costumbres, su importancia (en castellà). vol. 2. Madrid i Barcelona: Llorens Hermanos, 1851, p. 28.
* ↑ Madoz, Pascual. Diccionario geografico-estadistico-historico de España y sus posesiones de Ultramar (en castellà). vol. 7. Madrid: Imprenta de D. Pascual Madoz, 1850, p. 537.